﻿Consilierea copiilor supradotaţi Interesul pentru copiii inteligenţi şi talentaţi s-a manifestat încă din Antichitate Primul studiu sistematic îi aparţine lui Francis Galton (Hereditary Genius, 1869) care a folosit termenul de geniu pentru a identifica existenţa unor oameni cu abilităţi şi performanţe intelectuale superioare Terman, influenţat de Galton, introduce termenul de supradotat, ca o alternativă a celui de geniu, considerând că sunt supradotaţi numai cei cu abilităţi intelectuale Cel care a intuit că testele clasice de inteligenţă nu pot surprinde potenţialul creativ a fost Witty (1936), el specificând că “este supradotat orice copil care are performanţe remarcabile şi consistente în orice domeniu” Fliegler şi Bish (1959) sunt autorii primei definiţii unde sunt menţionate domeniile specifice în care se manifestă supradotarea (ştiinţă, matematică, creativitate) Sumption şi Luecking (1960) au definit copii supradotaţi ca : “aceia care posedă potenţialul de a executa sarcini ce reclamă un nivel mult mai ridicat de abstractizare intelectuală, imaginaţie creativă sau amândouă” Un moment important în clarificarea conceptului de dotare supramedie l-a constituit Raportul Marland, în 1971 al Comisiei de Educaţie a Congresului SUA care precizează: copii capabili de performanţă înaltă sunt cei care au realizări şi sau aptitudini potenţiale în oricare dintre următoarele domenii, izolate sau în combinaţie: * Capacitate intelectuală înaltă: având acele persoane care au un IQ mai mare de 130 (în sistemul metric Binet-Simon) * Aptitudini academice specifice: se referă la persoanele care prezintă o spontaneitate excepţională şi care demonstrează o înaltă abilitate în lucrările academice * Abilităţi de gândire productivă sau creativă: este vorba de acele persoane care îşi demonstrează aptitudinile în elaborarea şi dezvoltarea ideilor originale şi manifestă o gândire divergentă * Abilitate de lider: în această categorie intră acele persoane care se impun ca lideri sociali într-un grup şi care se evidenţiază prin putere, autocontrol şi abilitate de a dezvolta o interacţiune productivă cu ceilalţi * Talent pentru arte vizuale sau scenice: aici vorbim de acele persoane cu abilităţi superioare pentru pictură, sculptură, desen, dans, muzică vocală şi instrumentală, teatru * Aptitudini psihomotrice: domeniul cuprinde acele persoane care prezintă nivele înalte de performanţă sportivă şi abilităţi manuale În acelaşi document se recomandă programe diferenţiate şi sau servicii suplimentare celor oferite în şcoala de masă, în vederea realizării contribuţiei lor faţă de sine şi faţă de societate Renzulli (1981) considera că : “supradotarea constă în interacţiunea a trei componente de bază din trăsăturile umane, aceste componente fiind abilităţile generale peste nivelul mediu, nivelele ridicate ale creativităţii şi angajament Copii dotaţi şi talentaţi sunt aceia care posedă sau sunt capabili să-şi dezvolte acest set de componente şi să-l aplice în oricare din ariile potenţial valoroase ale performanţei umane” Supradotarea este rezultatul unei combinaţii la nivelul personalităţii individului, a unor elemente de natură intelectuală (nivel de inteligenţă peste medie, potenţial intelectual ridicat, capacitate deosebită de învăţare), de natură afectiv-emoţională (motivaţie intrinsecă pentru învăţare şi autorealizare, interes deosebit pentru unele domenii de activitate, sentimentul deosebirii faţă de ceilalţi) şi volitive (dorinţă de perfecţiune, efortul de a ajunge cineva, de a dobândi un statut social înalt) Profilul psihologic al copiilor supradotaţi cuprinde în primii ani de viaţă, următoarele trăsături: activism, receptivitate superioară, precocitatea vorbirii, bogăţia vocabularului, spirit interogativ, memorie bună, imaginaţie bogată, uneori apare la trei ani: dorinţa de a citi, prin încercări de a descifra titluri de ziare, cărţi, reclame Pentru a stimula aceste abilităţi sunt recomandate exerciţii de citire până la patru ani şi de scris şi socotit până la cinci ani Cercetătorul Heinz Reis (1971) a încercat să pună alături toate însuşirile copiilor supradotaţi, care au fost identificate de către diferiţi autori: * Din punct de vedere al produsului creaţiei: aplicarea soluţiilor rare, originale, valoroase, utile, stimulatoare pentru găsirea altor soluţii similare * Din punct de vedere al personalităţii: se caracterizează printr-o tolerenţă la dominare, perseverenţă în atingerea scopurilor, motivaţie puternică, alegerea mai curând a problemelor mai dificile şi mai complexe, dovedesc multilateralitate, independenţă, nu aşteaptă ajutor din afară, introvertiţi, au încredere în forţele proprii * Din punct de vedere al priceperilor proprii: uşurinţă în formarea reprezentărilor şi a noţiunilor noi, gândire neconvenţională, aptitudini pentru construirea de noi situaţii, inventivitate, mobilitate intelectuală în folosirea cunoştinţelor, sensibilitate la problemele mediului din jurul lor, deschişi, pot să aplice metode noi, să întreprindă o nouă interpretareCopii cu aptitudini intelectuale înalte sunt predispuşi la riscuri multiple datorită faptului că societatea nu prezintă sisteme adecvate care să se adreseze acestei categorii Chiar şi părinţii sunt nepregătiţi în faţa unui copil excepţional Lipsiţi de cele mai multe ori de sprijinul necesar, aceşti copii pot traversa situaţii de subrealizare şcolară, de izolare şi de socializare dificilă, inhibiţii intelectuale, stări depresive, dificultăţi ce decurg din decalajul dintre dezvoltarea cognitivă şi cea afectivă Anul 1950 marchează momentul apariţiei unui interes sporit faţă de consilierea supradotaţilor prin înfiinţarea Laboratorului de orientare pentru elevii superiori din Wisconsin, condus de John Rothney şi Marshall Sanborn, laborator devenit mai târziu Institutul de orientare pentru elevii talentaţi condus de Charles Pulvino, Nicholas Colangelo şi Philip Perrone Leta Hollingworth, primul consilier pentru copii supradotaţi, a evidenţiat faptul că, în general, mediul şcolar nu satisface nevoile speciale şi emoţionale ale acestora, provocându-le, dimpotrivă, oboseală şi apatie În educaţia copiilor supradotaţi se impun unele exigenţe suplimentare, care se referă la asigurarea unui standard de viaţă rezonabil şi a unei ambianţe spirituale incitante, dar nu supraprotectoare şi nici comode Profesorul elevilor supradotaţi este sau trebuie să fie facilitatorul instruirii şi formării acestora şi în acelaşi timp primul lor consilier Bishop consideră că profesorul eficient pentru supradotaţi trebuie să aibă următoarele caracteristici: * Să fie matur şi experimentat * Să aibă un nivel de inteligenţă ridicat * Să manifeste interese variate (intelecuale, culturale, artistice) * Să aspire la realizări de excepţie * Să aibă abilitatea de a vedea lucrurile din punctul de vedere al elevului * Să fie sistematic, ordonat, muncitor, stimulator, imaginativ, entuziast * Să-şi exprime liber opiniile, având o atitudine încurajatoare * Să participe şi să se implice în activităţile clasei J Renzulli (1995) propune pentru identificarea copiilor supradotaţi următoarele instrumente: * Teste de inteligenţă * Teste de creativitate * Teste de personalitate * Chestionare de evidenţiere a motivaţiei de a reuşi * Chestionare de investigare a imaginii de sine * Chestionare de opinii adresate profesorilorSupradotaţii au nevoie de consiliere psihopedagogică datorită faptului că dispun de un potenţial intelectual înalt, au adesea dificultăţi de adaptare la realitate, de relaţionare cu ceilalţi, de gestionare a propriilor abilităţi şi capacităţi într-un mediu şcolar şi social normativizat, care induce standardizare, conformism şi chiar obedienţă Relaţia de consiliere psihopedagogică este o relaţie între o persoană specializată, cu anumite competenţe (consilierul), şi o altă persoană (clientul), în cadrul căreia consilierul acordă asistenţă, oferă sprijin şi îndrumare clientului, ajutându-l să conştientizeze problemele cu care se confruntă şi determinându-l să se angajeze în soluţionarea lor Relaţia de consilier-client trebuie să fie o relaţie: a) De exclusivitate: nepermiţând intruziunea unei alte persoane fără permisiunea şi acordul celor doi protagonişti b) De securitate: ceea ce presupune crearea unui climat permisiv în care clientul să se simtă liber să-şi exprime gândurile sentimentele în preluarea controlului asupra acestora c) Autentică: relaţia să fie directă, sinceră, bazată pe buna credinţă şi pe dorinţa partenerilor de a coopera pentru rezolvarea problemelor d) Confidenţială: clientul îi va împărtăşi consilierului gândurile şi sentimentele dacă nu se va şimţi trădat e) Confortabilă psihologic: întrebările adresate clientului trebuie să solicite informaţii relevante, absolut necesare, dar nesupărătoare, generatoare de disconfort şi anxietate f) Semnificativă: clientul trebuie să ştie cu exactitate de ce şi pentru ce vine la consilier Problemele cu care se confruntă elevii dotaţi şi supradotaţi şi care pot constitui obiective ale consilierii psihopedagogice a acestora sunt: * Dizarmoniile dezvoltării psihice: se referă la decalajul dintre dezvoltarea cognitivă intelectuală şi cea emoţională De multe ori supradotaţii nu se adaptează realităţii tocmai pentru că nu ştiu să-ţi gestioneze adecvat propria dezvoltare emoţională, uneori nesincronă cu dezvoltarea lor intelectuală şi diferită de dezvoltarea persoanelor obişnuite * Dificultăţile dezvoltării socio-culturale: constau în dificultăţi de socializare Conceptul de sine la supradotaţi este adesea ambivalentă care conduce la realizarea unor performanţe deosebite în plan intelectual şi la o atitudine mai puţin favorabilă când este vorba despre relaţionarea supradotatului cu ceilalţi, în scopul adaptării lui neproblematice la solicitările realităţii Copii cu aptitudini înalte sunt priviţi de ceilalţi cu o anumită ostilitate, generată de invidie, neînţelegere şi intoleranţă faţă de ideile, preferinţele, dorinţele, interesele lor diferite Tocmai de aceea, copii supradotaţi preferă prieteni care au aceaşi vârstă mintală (deci mai mari decât ei) şi aleg mai puţin jocurile senzorio-motorii orientându-se spre alte tipuri de joc (şah) Poziţia lor fluctuează în funcţie de vârstă şi de factorii de mediu Nevoia de a fi acceptaţi sau de a se conforma este mai dificil de satisfăcut la supradotaţi * Inhibiţia intelectuală: se diferenţiază în două tipuri clasice: 1 Pierderea definitivă a potenţialului intelectului său, cel puţin a aptitudinilor intelectuale înalte 2 Pierderea momentană a capacităţii intelectuale cu posibilitatea recuperării * Subrealizarea şcolară: defineşte situaţia elevilor care nu promovează sarcinile şcolare, cât şi a celor care nu îşi ating cotele personale ale performanţei în diferite domenii de activitate datorită unei multitudini de variabile de personalitate care interacţionează cu condiţiile neadecvate de mediu educaţional formal şi informal Cauzele interne ale subrealizării şcolare se referă la imaginea de sine şi stima de sine scăzută a supradotatului, motivaţia lui scăzută pentru anumite activităţi, anumite dereglări emoţionale, angajarea insuficientă în realizarea unor sarcini, perseverenţă scăzută în activitate, dificultăţi de relaţionare pozitivă cu evenimente Cauzele externe pot fi: a) De ordin familial: severitatea crescută a părinţilor faţă de copilul supradotat, concretizată în aşteptări exagerat de ridicate comparativ cu posibilităţile reale ale copilului, atitudinea părinţilor de respingere a unor dorinţe ale copilului b) De ordin educaţional: insuficienta valorificare a potenţialului intelectual al supradotatului, tendinţa profesorului de a-I trata la fel ca pe ceilalţi, pregătirea necorespunzătoare a profesorilor pentru a lucra cu astfel de elevi Există copii care fac parte din categorii speciale de superior dotaţi cum ar fi din grupuri minoritare sau dintr-o cultură diferită dar care sunt încă neidentificaţi c) De natură socială: a anumită ostilitate a oamenilor faţă de supradotaţi, pe care-i consideră adesea aroganţi, care fac pe deştepţii, teama manifestată de ocupanţii unor poziţii sociale sau funcţii, că asemenea persoane le-ar putea lua locul * Perfecţionismul şi povara supradotării: eticheta de supradotat atribuită unei persoane o obligă la anumite performanţe şi la obţinerea unui randament ridicat în activităţile desfăşurate Supradotaţii simt că sunt presaţi să-şi valorifice potenţialul intelectual de care dispun, să nu-şi irosească talentele, să se afirme pe plan profesional şi social De aceea, supradotaţii sunt preocupaţi de realizarea activităţilor la un nivel de performanţă cât mai ridicat, care tinde către perfecţionism În unele cazuri, autoexigenţa crescută şi orientarea spre succes sunt surse de energizare pozitivă care determină adaptarea eficientă şi obţinerea unor performanţe ridicate În alte cazuri tendinţa spre perfecţionism determină inhibiţia, frica de a aborda probleme mai complexe şi teama de insucces De multe ori, imposibilitatea de a atinge perfecţiunea dă naştere la frustrare şi lipsă de încredere în forţele proprii, cu consecinţe în planul dezvoltări personalităţii Astfel la unii copii, care au experimentat doar succesul continuu, în momentul înregistrării unui insucces, ei neavând structuri, abilităţi de a suporta eşecul real, apare depresia succesului Activităţile de consiliere psihopedagogocă trebuie adaptate clientului şi problemelor acestuia, instituindu-se ca activităţi educaţional-formative particularizate şi personalizate Eficienţa lor ţine de capacitatea consilierului de a-şi adapta modalităţile de lucru, metodele şi tehnicile fiecărui caz în parte În asistenţa psihopedagogică a copiilor supradotaţi, rolurile şi funcţiile consilierului sunt : * Evaluarea capacităţiilor şi a altor caracteristici psihocomportamentale ale copilului supradotat * Proiectarea, monitorizarea şi analiza evaluării * Asistarea profesorilor, părinţilor şi a colegilor copiilor cu potenţial înalt * Orientarea vocaţională a acestei categorii speciale de elevi * Identificarea şi implicarea agenţiilor şi comunităţilor locale în sprijinirea elevilor talentaţi Activităţile de consiliere psihopedagogică trebuie focalizate pe sprijinul, ajutorul şi îndrumarea clienţilor : * De a se autocunoaşte în mod realist * De a se accepta aşa cum sunt, cu calităţi şi defecte * De a conştientiza că potenţialul propriu poate fi îmbunătăţit şi dezvoltat prin activităţi educaţional-formative specifice, prin învăţare, ceea ce presupune angajare şi efort * De a înţelege faptul că atunci când condiţiile o cer, schimbarea propriilor atitudini şi comportamente este necesară şi în măsură să asigure adaptarea la realitate * De a învăţa să ia decizii privind cariera, stilul de viaţă, problemele de ordin personal şi să-şi asume responsabilitatea şi efectele deciziilor adoptate Consilierea supradotaţiilor trebuie să valorifice maximal potenţialul de dezvoltare al supradotaţilor, ajutându-I să se realizeze profesional şi social şi să aibă sentimentul autoîmplinirii personale Consilierea şcolară pentru elevi supradotaţi se poate realiza fie sub forma remedierii însuşirilor nedorite, fie sub aceea a dezvoltării potenţialului supradotării Remedierea constă în ajutorul acordat în rezolvarea unor situaţii problematice mai frecvent apărute la copii supradotaţi subrealizaţi, la cei care abandonează studiile sau la cei care provin din medii sociale defavorizate Fenomele de subrealizare şcolară şi sau profesională pot fi diminuate prin programe specifice de consiliere psihopedagogică Acestea presupun acţionarea în două direcţii: 1 Realizarea unor activităţi de consiliere psihopedagogică individuală având ca obiective compensarea imaginii de sine diminuate a persoanelor cu abilităţi intelectuale înalte şi instrumentarea lor cu anumite strategii şi modele acţionale de autoimunizare şi autocontrol al impulsurilor negative 2 Diferenţierea instruirii şi a asistenţei psihopedagogice pe grupe de persoane având aproximativ aceleaşi probleme, generate de aproximativ aceleaşi cauze În cazul copiilor creativi, rolul consilierului este de a-I ajuta să-şi înţeleagă propria divergenţă, de a-I face să conştientizeze că talentul este recunoscut, de a-I lăsa să-şi comunice ideile şi de a-I ajuta pe părinţi sau pe ceilalţi să-I înţeleagă la rândul lor Consilierii şcolari devin avocaţi ai elevilor supradotaţi facilitând comunicarea dintre ei şi celelalte cadre didactice, ceilalţi elevi şi părinţii acestora Activitatea educaţional-formativă de valorificare optimă a potenţialului supradotaţiolor trebuie să urmărească pe de o parte, identificarea caracteristicilor şi a nevoilor specifice acestora şi pe de altă parte, adaptarea instruirii la particularităţile lor printr-un curriculum diferenţiat şi personalizat J Roth şi S Sussman arătau că metodele prin care pot fi asistaţi copii supradotaţi sunt următoarele: 1 Metode de accelerare: prin care i se acordă unui copil superior înzestrat posibilitatea de a trece mai repede într-o clasă superioară vârstei sale, dar mai adecvată nivelului său intelectual sau parcurgerea a două clase într-un singur an Astfel, terminând studiile mai repede el se va putea orienta mai din timp spre o profesie 2 Metode de separare (selectare): care se pot realiza astfel: a) Încadrarea copiilor superior înzestraţi în şcoli separate, pe tot parcursul programului b) Organizarea de clase speciale, cu program parţial, care să deservească una sau mai multe şcoli c) Gruparea elevilor la anumite discipline, în funcţie de nivelul atins d) Specializarea prin programe multiple e) Şcoli de vară sau organizate Sâmbăta şi grupe de interese extracurriculare, în afara programei şcolare 1 Metode de îmbogăţire: care se referă la măsuri ca: organizarea unor grupuri mici în cadrul clasei pentru diferite activităţi şcolare: elaborarea de proiecte la bibliotecă sau cabinete şcolare Y Badwin desprinde următoarele elemente de comportament ale profesorului în relaţie cu elevii talentaţi în scopul prevenirii apariţiei problemelor specifice: * Întreţinerea unei relaţii pozitive şi apropiate cu elevii înalt abilitaţi pentru sprijinirea procesului de învăţare * Interacţiuni verbale, superioare calitativ şi cantitativ, necesare în predarea cu succes la aceşti elevi * Orientarea către un obiectiv final care să vizeze în principal productivitatea creativităţii elevilor * Furnizarea de contexte educaţionale potrivite intereselor de studiu independent * Oferirea unui model de comportament uman exemplar Un rol important în educaţia şi consilierea elevilor supradotaţi şi talentaţi îl are atitudinea profesorilor, a colegilor şi a familiei faţă de acestea Colangelo şi Dettmann (1982) au elaborat un model de consiliere ce conceptualizaează patru tipuri de interacţiuni părinţi-şcoală: 1 Cooperarea: se manifestă prin atitudinea de acceptare a părinţilor şi a şcolii a faptului că ambele trebuie să fie active în educaţia copiilor cu potenţial înalt 2 Conflictul: este interacţiunea bazată pe atitudini antagonice cu privire la rolul şcolii între părinţi şi şcoală (activi) şi şcoală (pasivi) De multe ori părinţii activi au o atitudine critică faţă de şcoală, ceea ce conduce la respingerea de către copil a evaluărilor şi cerinţelor şcolii, asumarea de către părinţi a unor programe în afara şcolii (mentori, şcoli private), renunţarea la comunicarea cu şcoală 3 Interferenţa: se bazeză pe conflictul între şcoală, ce doreşte să furnizeze activităţi speciale pentru cei talentaţi şi părinţi care consideră că programele speciale nu sunt necesare şi eficiente Părinţii sunt îngrijoraţi de efectele pe care le au identificarea şi etichetarea asupra copilului 4 Dezvoltarea naturală: se bazează pe acordul dintre părinţi şi şcoală cu privire la rolul pasiv pe care trebuie să îl joace şcoala, acesta oferind suficiente oportunităţi de dezvoltare Cele patru interacţiuni pot fi cauzele unui acord sau dezacord între părinţi şi şcoală, situaţie ce se reflectă în atitudinile copiilor faţă de şcoală, faţă de învăţare şi în aspiraţiile lor vocaţionale Consilierul trebuie să explice copiilor supradotaţi în detaliu ce semnificaţie au atât rezultatele sale excepţionale, cât şi cele mai puţin bune la testele de aptitudini sau la diverse probe docimologice Interpretarea rezultatelor trebuie să-l ajute pe copil să se cunoască mai bine, să se accepte pe sine Interpretarea amănunţită a rezultatelor conduce la calibrarea realistă a obiectivelor în viitor, inclusiv în orientarea asupra carierei Consilierea de grup are un potenţial puternic în tratarea sau tranzacţionarea intereselor interpersonale În acest tip de consiliere, dotaţii îşi pot explora sentimentele, cum se simt ei când sunt etichetaţi ca fiind supradotaţi, iar cel mai important lucru este că pot vedea ceea ce gândesc ceilalţi tineri despre ei, sau cum sunt percepuţi în general Colangelo (1991) considera că : “grupul de consiliere este singura cale eficientă de comunicare între cei talentaţi, deoarece ei împărtăşesc din experienţe şi îşi definesc şi explică percepţiile” Bibliografie Câmpean, E A , (2005) – Psihopedagogia creativităţii şi a excelenţei intelectuale, editura Dimitrie-Cantemir, Târgu-Mureş Creţu, C (1998) – Curriculum diferenţiat şi personalizat Ghid metodologic pentru învăţătorii, profesorii şi părinţii copiilor cu disponibilităţi aptitudinale înalte, editura Polirom, Iaşi Dumitrescu, M , - Psihopedagogia excelenţei Aspecte metodologice privind identificarea copiilor supradotaţi, editura Arves Dumitru, I Al , (2008) – Consiliere psihopedagogică, editura Polirom, Iaşi Popescu, G , (2004) – Psihologia creativităţii, editura Fundaţiei România De Mâine, Bucureşti Stănescu, M-L, (2002) – Instruirea diferenţiată a elevilor supradotaţi, editura Polirom , Iaşi 